turjo4nis/wikipedia-bn-dump-20250701 huggingface dataset:
মহাসংকটে শঙ্কু

মহাসংকটে শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭৭ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের তিনটি গল্প আছে।

গল্প সূচি
 শঙ্কুর শনির দশা (আনন্দমেলা, শারদীয়া সংখ্যা, ১৯৭৬)
 শঙ্কুর সুবর্ণ সুযোগ (সন্দেশ, এপ্রিল-মে-জুন সংখ্যা, ১৯৭৭)
 হিপ্নোজেন (সন্দেশ, এপ্রিল-মে-জুন সংখ্যা, ১৯৭৬)

আরও দেখুন
 প্রোফেসর শঙ্কু

তথ্যসূত্র

১৯৭৭-এর বই
প্রোফেসর শঙ্কু
কল্পবিজ্ঞান
সত্যজিৎ রায়
প্রোফেসর শঙ্কুর কাণ্ডকারখানা

প্রোফেসর শঙ্কুর কাণ্ডকারখানা হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭০ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।

গল্প সূচি
 প্রফেসর শঙ্কু ও রোবু (সন্দেশ পত্রিকা, ফেব্রুয়ারি-মার্চ সংখ্যা, ১৯৬৮)
 প্রফেসর শঙ্কু ও কোচাবাম্বার গুহা (সন্দেশ পত্রিকা, মে সংখ্যা ১৯৬৮)
 প্রফেসর শঙ্কু ও রক্তমৎস্য রহস্য (সন্দেশ পত্রিকা, মে-জুন,  ১৯৬৮)
 প্রফেসর শঙ্কু ও গরিলা (সন্দেশ পত্রিকা, শারদীয় সংখ্যা,  ১৯৬৯)
 প্রফেসর শঙ্কু ও  বাঘদাদের বাক্স (সন্দেশ পত্রিকা, মার্চ-এপ্রিল সংখ্যা, ১৯৭০)

আরও দেখুন
 প্রোফেসর শঙ্কু

তথ্যসূত্র

১৯৭০-এর বই
প্রোফেসর শঙ্কু
কল্পবিজ্ঞান
সত্যজিৎ রায়
জীবতলী ইউনিয়ন

জীবতলী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

আয়তন 
জীবতলী ইউনিয়নের আয়তন ১৩,৪৪০ একর (৫৪.৩৯ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ২,৮০৫জন বৌদ্ধ, ১,৫২৪জন মুসলিম, ১২২জন হিন্দু, ১জন খ্রিস্টান।

অবস্থান ও সীমানা 
রাঙ্গামাটি সদর উপজেলার সর্ব-দক্ষিণে জীবতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৫ কিলোমিটার। এ ইউনিয়নের পশ্চিমে ও উত্তরে মগবান ইউনিয়ন; পূর্বে বালুখালী ইউনিয়ন, কাপ্তাই হ্রদ ও  বিলাইছড়ি উপজেলার কেংড়াছড়ি ইউনিয়ন এবং দক্ষিণে কাপ্তাই উপজেলার কাপ্তাই ইউনিয়ন অবস্থিত।

প্রশাসনিক কাঠামো 
জীবতলী ইউনিয়ন রাঙ্গামাটি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৫নং জীবতলী, ১১৭নং কৌশল্যাঘোনা এবং ১১৮নং ধনপাতা এ ৩টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
জীবতলী ইউনিয়নের সাক্ষরতার হার ৪৮.১৩%। এ ইউনিয়নে ৩টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
নিম্ন মাধ্যমিক বিদ্যালয়
 জীবতলী চেয়ারম্যানপাড়া নিম্ন মাধ্যমিক বিদ্যালয়
 জীবতলী নিম্ন মাধ্যমিক বিদ্যালয়
 হাজার মানিক নিম্ন মাধ্যমিক বিদ্যালয়

প্রাথমিক বিদ্যালয়
 জীবতলী সরকারি প্রাথমিক বিদ্যালয়
 জীবতলী হেডম্যান পাড়া সরকারি প্রাথমিক বিদ্যালয়
 ডলুছড়ি সরকারি প্রাথমিক বিদ্যালয়
 পানছড়ি পাড়া দয়াময় সরকারি প্রাথমিক বিদ্যালয়
 বাকছড়ি কমিউনিটি প্রাথমিক বিদ্যালয়

যোগাযোগ ব্যবস্থা 
জীবতলী ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।

খাল ও নদী 
জীবতলী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলী নদীর প্রবাহধারা এ ইউনিয়নের মধ্য দিয়ে বহমান। রাইংখ্যং নদীও এ ইউনিয়নে কাপ্তাই হ্রদে এসে পতিত হয়েছে।

হাট-বাজার 
জীবতলী ইউনিয়নের প্রধান ২টি হাট-বাজার হল রাইংখ্যং বাজার এবং জীবতলী হাট।

দর্শনীয় স্থান 
 জীবতলী ইউনিয়নের প্রবেশ মুখ

উল্লেখযোগ্য ব্যক্তিত্ব 
 সুরেন্দ্র লাল কার্বারী

জনপ্রতিনিধি 
 বর্তমান চেয়ারম্যান: সুদত্ত কার্বারী

আরও দেখুন 
 রাঙ্গামাটি সদর উপজেলা
 কোতোয়ালী থানা, রাঙ্গামাটি
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি সদর উপজেলার ইউনিয়ন
সাবাস প্রোফেসর শঙ্কু

সাবাস প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭৪ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।

গল্প সূচি
 আশ্চর্য প্রাণী (সন্দেশ, শারদীয়া সংখ্যা, ১৯৭১)
 স্বপ্নদ্বীপ (সন্দেশ, মে-জুন সংখ্যা, ১৯৭১)
 মরু রহস্য (সন্দেশ, মে-জুন সংখ্যা, ১৯৭২)
 কর্ভাস (আনন্দমেলা, শারদীয়া সংখ্যা, ১৯৭২)
 ডক্টর শেরিং-এর স্মরণশক্তি (আনন্দমেলা, শারদীয়া সংখ্যা, ১৯৭৪)

আরও দেখুন
 প্রোফেসর শঙ্কু

তথ্যসূত্র

১৯৭৪-এর বই
প্রোফেসর শঙ্কু
কল্পবিজ্ঞান
সত্যজিৎ রায়
বাংলা সাহিত্য
শঙ্কু একাই ১০০

শঙ্কু একাই ১০০ হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৮৩ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের চারটি গল্প আছে।

গল্প সূচি
 মহাকাশের দূত (আনন্দমেলা, শারদীয়া সংখ্যা , ১৯৮৯)
 শঙ্কুর কঙ্গো অভিযান (আনন্দমেলা, শারদীয়া সংখ্যা ১৯৮১)
 নকুড়বাবু ও এল ডোরাডো (আনন্দমেলা, শারদীয়া, ১৯৮০)
 প্রফেসর শঙ্কু ও ইউ. এফ. ও. (আনন্দমেলা, শারদীয়া সংখ্যা,  ১৯৮২)

আরও দেখুন
 প্রোফেসর শঙ্কু

তথ্যসূত্র

১৯৮৩-এর বই
প্রোফেসর শঙ্কু
কল্পবিজ্ঞান
সত্যজিৎ রায়
বালুখালী ইউনিয়ন

বালুখালী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

আয়তন 
বালুখালী ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি রাঙ্গামাটি সদর উপজেলার সবচেয়ে বড় ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৯৬৩জন। এর মধ্যে ৬,৪২২জন বৌদ্ধ, ৯১৬জন হিন্দু, ৫১২জন মুসলিম,১১৩জন খ্রিস্টান।

অবস্থান ও সীমানা 
রাঙ্গামাটি সদর উপজেলার সর্ব-পূর্বে বালুখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১০ কিলোমিটার। এ ইউনিয়নের পশ্চিমে জীবতলী ইউনিয়ন, মগবান ইউনিয়ন, কাপ্তাই হ্রদ ও রাঙ্গামাটি পৌরসভা; উত্তরে বন্দুকভাঙ্গা ইউনিয়ন ও বরকল উপজেলার সুবলং ইউনিয়ন; পূর্বে জুরাছড়ি উপজেলার বনযোগীছড়া ইউনিয়ন, জুরাছড়ি ইউনিয়ন ও মৈদং ইউনিয়ন এবং দক্ষিণে বিলাইছড়ি উপজেলার কেংড়াছড়ি ইউনিয়ন অবস্থিত।

প্রশাসনিক কাঠামো 
বালুখালী ইউনিয়ন রাঙ্গামাটি সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৫৮নং হাজারীবাগ, ১১৪নং বালুখালী, ১১৬নং রাঙ্গামাটি, ১২৩নং হেমন্ত, ১২৫নং ফুলগাজী, ১২৮নং বসন্ত এবং ১২৯নং কাইন্দ্যা এ ৭টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
বালুখালী ইউনিয়নের সাক্ষরতার হার ৩০.২৯%। এ ইউনিয়নে ১টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 বসন্ত উচ্চ বিদ্যালয়

নিম্ন মাধ্যমিক বিদ্যালয়
 কাইন্দ্যা দৌজরী পাড়া নিম্ন মাধ্যমিক বিদ্যালয়
 কিল্লামুড়া নিম্ন মাধ্যমিক বিদ্যালয়
 বাদলছড়ি নিম্ন মাধ্যমিক বিদ্যালয়

প্রাথমিক বিদ্যালয়
 কাইন্দ্যা দৌজরী সরকারি প্রাথমিক বিদ্যালয়
 কাইন্দ্যা মুখ পাড়া বেসরকারি প্রাথমিক বিদ্যালয়
 কাবুক্যাপাড়া রেজিস্টার্ড বেসরকারি প্রাথমিক বিদ্যালয়
 কিল্লাপাহাড় সরকারি প্রাথমিক বিদ্যালয়
 খারিক্ষ্যং উঁচু পাড়া বেসরকারি প্রাথমিক বিদ্যালয়
 খারিক্ষ্যং নিচু পাড়া বেসরকারি প্রাথমিক বিদ্যালয়
 দুত্তাং পাড়া বেসরকারি প্রাথমিক বিদ্যালয়
 বসন্ত নিচু পাড়া বেসরকারি প্রাথমিক বিদ্যালয়
 বসন্ত পাংখোয়া পাড়া রেজিস্টার্ড বেসরকারি প্রাথমিক বিদ্যালয়
 বসন্ত মইন পাড়া সরকারি প্রাথমিক বিদ্যালয়
 বসন্ত সরকারি প্রাথমিক বিদ্যালয়
 বাদলছড়ি মুখ সরকারি প্রাথমিক বিদ্যালয়
 বালুখালী বটতলি সরকারি প্রাথমিক বিদ্যালয়
 ভিজাকিচিং সরকারি প্রাথমিক বিদ্যালয়
 মরিচ্যাবিল বেসরকারি প্রাথমিক বিদ্যালয়
 শিক্ষাধন কার্বারী পাড়া সরকারি প্রাথমিক বিদ্যালয়
 সাপমারা পাহাড় রেজিস্টার্ড বেসরকারি প্রাথমিক বিদ্যালয়
 হাজাছড়া সরকারি প্রাথমিক বিদ্যালয়
 হাজারীবাগ সরকারি প্রাথমিক বিদ্যালয়
 হেমন্ত সরকারি প্রাথমিক বিদ্যালয়

যোগাযোগ ব্যবস্থা 
বালুখালী ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।

খাল ও নদী 
বালুখালী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলী নদীর প্রবাহধারা এ ইউনিয়নের মধ্য দিয়ে বহমান।

হাট-বাজার 
বালুখালী ইউনিয়নের প্রধান হাট-বাজার হল বালুখালী বাজার।

দর্শনীয় স্থান 
 পেদা টিং টিং
 চাংপাং
 টুকটুক
 কৃষিফার্ম

উল্লেখযোগ্য ব্যক্তিত্ব

জনপ্রতিনিধি 
 বর্তমান চেয়ারম্যান: বিজয় গিরি চাকমা

আরও দেখুন 
 রাঙ্গামাটি সদর উপজেলা
 কোতোয়ালী থানা, রাঙ্গামাটি
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি সদর উপজেলার ইউনিয়ন
অ্যামান্ডা ডনোহো

অ্যামান্ডা ডনোহো (; জন্ম: ২৯ জুন ১৯৬২) হলেন একজন ইংরেজ অভিনেত্রী। তিনি পপ গায়ক অ্যাডাম অ্যান্টের সাথে চার বছর প্রণয় সম্পর্কে জড়িত ছিলেন এবং দ্য অ্যাডাম অ্যান্ড দ্য অ্যান্ট-এর একক গান "অ্যান্টমিউজিক" (১৯৮০) ও "স্ট্যান্ড অ্যান্ড ডেলিভার" (১৯৮১)-এর সঙ্গীতের ভিডিওতে অভিনয় করেন। এনবিসি টেলিভিশনের নাট্যধর্মী টেলিভিশন ধারাবাহিক এল.এ. ল (১৯৯০-৯২)-এ সি.জে. ল্যাম্ব চরিত্রে অভিনয় করে তিনি ১৯৯২ সালে শ্রেষ্ঠ টিভি পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। তার অভিনীত অন্যান্য উল্লেখযোগ্য টেলিভিশন কাজ হল ব্রিটিশ সোপ অপেরা এমারডেল (২০০৯-১০)। মঞ্চে তিনি ১৯৯৫ সালে নিউ ইয়র্কে আঙ্কল ভানইয়া নাটকে ইয়েলেনা, ২০০১ সালে লন্ডনে দ্য গ্র্যাজুয়েট নাটকে মিসেস রবিনসন ও ম্যানচেস্টারে হেডা গ্যাবলার নাটকে নাম ভূমিকায় অভিনয় করেন। তার অভিনীত উল্লেখযোগ্য চলচ্চিত্র হল ক্যাস্টঅ্যাওয়ে (১৯৮৬), দ্য লায়ার অব দ্য হোয়াইট ওয়ার্ম (১৯৮৮), দ্য ম্যাডনেস অব কিং জর্জ (১৯৯৪) ও লায়ার, লায়ার (১৯৯৭)।

তথ্যসূত্র

বহিঃসংযোগ 

 

১৯৬২-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
আইরিশ বংশোদ্ভূত ইংরেজ ব্যক্তি
রুশ বংশোদ্ভূত ইংরেজ ব্যক্তি
সুইস বংশোদ্ভূত ইংরেজ ব্যক্তি
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
লন্ডনের অভিনেত্রী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
প্রাক্তন রোমান ক্যাথলিক
আইরিশ বংশোদ্ভূত অভিনেত্রী
সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী
ইংরেজ চলচ্চিত্র অভিনেত্রী
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
ইংরেজ সোপ অপেরা অভিনেত্রী
মার্কিন যুক্তরাষ্ট্রে ইংরেজ প্রবাসী
ইংরেজ রাজতন্ত্রবাদী
ইডলি

ইডলি হল দক্ষিণ ভারতের একটি জনপ্রিয় খাবার, যা তৈরি হয় সিদ্ধ চালের আটা দিয়ে৷ এই খাবারকে ভাপা পিঠার দূর সম্পর্কের আত্মীয়ও বলা চলে।

প্রস্তুত প্রণালী 

মাসকলাই বা বিউলির ডাল এবং চাল ভাল করে ধুয়ে আলাদা আলাদা পাত্রে অন্তত চার ঘণ্টা ভিজিয়ে রাখতে হবে। এবার জল থেকে তুলে আর এক বার ঠাণ্ডা জলে ধুয়ে নিতে হবে। তার পর আলাদা আলাদা মিহি ভাবে চাল এবং ডাল বেটে নিতে হবে। মেথিও বেটে রাখতে হবে। এ বার চাল বাটা, ডাল বাটা এবং মেথি বাটা এক সঙ্গে একটি পাত্রে মিশিয়ে নিতে হবে। সেই পাত্রটি চাপা দিয়ে সারা রাত রাখতে হবে। পরের দিন ইডলি বানানোর সময়ে এক বার হাত দিয়ে ভাল করে নেড়ে নিতে হবে। ইডলি বানানোর পাত্রে অল্প করে নারকেল তেল লাগিয়ে নিনমতে হবে। এ বার ইডলির মিশ্রণ ওই মোল্ডে হাতা করে ঢেলে দিতে হবে। স্টিমারে ৭-১০ মিনিটের মধ্যেই তৈরি হয়ে যাবে ইডলি।

ঐতিহ্যবাহী প্রথায় ইডলি তৈরীতে ছাঁচের বদলে পাতা ব্যবহার করা হয়।

পরিবেশন 
ইডলি খুব একটা স্বাদযুক্ত না হওয়ায় ইডলির সংগে সাম্বার (ডাল), চাটনি অথবা মাছের তরকারি পরিবেশন করা হয়।

তথ্যসূত্র 

তামিল রন্ধনশৈলী
অন্ধ্র রন্ধনশৈলী
ভারতীয় রুটি
ভারতীয় চালের পদ
কর্ণাটকের রন্ধনশৈলী
কেরল রন্ধনশৈলী
তেলেঙ্গানার রন্ধনশৈলী
মালয়েশীয় রন্ধনশৈলী
মালয়েশীয় রুটি
গাঁজান খাদ্য
দক্ষিণ ভারতীয় রন্ধনশৈলী
ভাপায়িত খাবার
স্বয়ং প্রোফেসর শঙ্কু

স্বয়ং প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৮০ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের তিনটি গল্প আছে।

গল্প সূচি
 মানরো দ্বীপের রহস্য (আনন্দমেলা, শারদীয়া সংখ্যা , ১৯৭৭)
 কম্পু (আনন্দমেলা, শারদীয়া সংখ্যা ১৯৭৮)
 একশৃঙ্গ অভিযান (সন্দেশ পত্রিকা, ডিসেম্বর ১৯৭৩ সংখ্যা, এপ্রিল ১৯৭৪)

আরও দেখুন
 প্রোফেসর শঙ্কু

তথ্যসূত্র

১৯৮০-এর বই
প্রোফেসর শঙ্কু
কল্পবিজ্ঞান
সত্যজিৎ রায়
পুনশ্চ প্রোফেসর শঙ্কু

পুনশ্চ প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৩ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের পাঁচটি গল্প আছে।

গল্প সূচি
 আশ্চর্জন্তু 
 শঙ্কু ও আদিম মানুষ
 শঙ্কুর পরলোকচর্চা 
 প্রোফেসর রণ্ডির টাইম মেশিন

আরও দেখুন
 প্রোফেসর শঙ্কু

তথ্যসূত্র

১৯৯৩-এর বই
প্রোফেসর শঙ্কু
কল্পবিজ্ঞান
সত্যজিৎ রায়
সেলাম প্রোফেসর শঙ্কু

সেলাম প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৫ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।

গল্প সূচি
 নেফ্রুদেৎ-এর সমাধি (সন্দেশ পত্রিকা, শারদীয়াসংখ্যা, ১৯৮৮)
 ডাঃ দানিয়েলের আবিষ্কার (সন্দেশ পত্রিকা, শারদীয়া সংখ্যা ১৯৮৮)
 শঙ্কু ও ফ্রাঙ্কেনস্টাইন (আনন্দমেলা শারদীয়া সংখ্যা, ১৯৮৮)
 ডন ক্রিস্টোবাল্ডির ভবিষ্যদ্বাণী (আনন্দমেলা, শারদীয় সংখ্যা,  ১৯৮৯)
 স্বর্ণপর্ণী (আনন্দমেলা, শারদীয়া সংখ্যা, ১৯৯০)
 ইনটেলেকট্রন (অসম্পূর্ণ) (আনন্দমেলা, শারদীয়া সংখ্যা, ১৯৯২)
 ড্রেক্সেল আইল্যান্ডের ঘটনা (অসম্পূর্ণ) (আনন্দমেলা, শারদীয়া সংখ্যা, ১৯৯২)

আরও দেখুন
 প্রোফেসর শঙ্কু

তথ্যসূত্র

১৯৯৫-এর বই
প্রোফেসর শঙ্কু
কল্পবিজ্ঞান
সত্যজিৎ রায়
ওস্কার তাবারেস

ওস্কার ওয়াশিংটন তাবারেস সিলভা (; জন্ম ৩ মার্চ ১৯৪৭), যিনি এল মাস্টেরো (শিক্ষক কিংবা গুরু) নামে পরিচিত হচ্ছেন উরুগুয়ে জাতীয় ফুটবল দলের প্রধান কোচ এবং সাবেক খেলোয়াড়, যিনি রক্ষণভাগে খেলতেন। বর্তমানে তিনি উরুগুয়ের প্রধান কোচের দায়িত্বে আছেন।

খেলোয়াড় হিসাবে সাধাসিধে কর্মজীবন এবং প্রাথমিক বিদ্যালয়ের শিক্ষক হিসাবে কাজ করার পর তাভারেজ প্রশিক্ষক হিসাবে কাজ শুরু করেন যেটি ৩০ বছরের বেশি সময় ধরে চালিয়ে যাচ্ছেন যার মধ্যে কলম্বিয়া, আর্জেন্টিনা, ইতালি এবং স্পেনের মত দল ছিল। তিনি উরুগুয়ে জাতীয় দলকে ১৯৮৮ থেকে ১৯৯০ পর্যন্ত পরিচালনা করেন এবং দ্বিতীয়বারের মত ২০০৬ থেকে পরিচালনা শুরু করেন। ২০১০ বিশ্বকাপে তিনি দলটিকে চতুর্থ স্থান পর্যন্ত পৌছান এবং ২০১১ সালে কোপা আমেরিকা জেতান। তাভারেজের পরিচালনায় উরুগুয়ে তিনটি বিশ্বকাপে অংশগ্রুহণ করতে সক্ষম হয়, শেষ ১৬ তে দুইবার এবং একবার সেমিফাইনাল পর্যন্ত যায়। অক্টোবর ২০১৭ তে তাভারেজের পরিচালনায় উরুগুয়ে চতুর্থবারের মত বিশ্বকাপে অংশগ্রহণ করতে সক্ষম হয়।

২০১৬ সালের ২৫ মার্চ, টানা দশ বছর উরুগুয়ে জাতীয় দল পরিচালনার সাড়ে দুই সপ্তাহ পর তাভারেজ ফ্রান্সিক্কো মাতুরুনাকে ছাড়িয়ে যান একজন প্রধান প্রশিক্ষক হিসাবে দক্ষিণ আমেরিকায় সর্বোচ্চ সংখ্যক ৪৭টি বিশ্বকাপ বাছাইপর্ব খেলে, অসাধারণভাবে তিনি শুধু উরুগুয়েকে প্রশিক্ষণ দিয়েছেন। তাভারেজ পঞ্চম স্থানে থাকা পরিচালক যে কোপা আমারেকিয় সর্ব্বোচ্চ সংখ্যক ২৬টি ম্যাচ খেলেছে পাঁচবার অংশগ্রহণ করে(১৯৮৯, ২০০৭, ২০১১, ২০১৫ এবং ২০১৬)। ২০১২ সালে ফুটবলে তার অসামান্য অবদানের জন্য ফিফার সর্বোচ্চ সম্মাননা ফিফা অর্ডার অব মেরিট লাভ করেন।

তথ্যসূত্র

বহিঃসংযোগ 

১৯৪৭-এ জন্ম
উরুগুয়ের ফুটবল কোচ
উরুগুয়েয়ীয় ফুটবলার
জীবিত ব্যক্তি
ফুটবল কোচ
উরুগুয়ে জাতীয় ফুটবল দলের ম্যানেজার
লা লিগার ম্যানেজার
সেরিয়ে আ-এর ম্যানেজার
এসি মিলানের ম্যানেজার
আর্জেন্টিনায় প্রবাসী ফুটবল ম্যানেজার
ইতালিতে প্রবাসী ফুটবল ম্যানেজার
মেক্সিকোতে প্রবাসী ফুটবল ম্যানেজার
স্পেনে প্রবাসী ফুটবল ম্যানেজার
১৯৮৯ কোপা আমেরিকার ম্যানেজার
১৯৯০ ফিফা বিশ্বকাপের ম্যানেজার
২০০৭ কোপা আমেরিকার ম্যানেজার
২০১০ ফিফা বিশ্বকাপের ম্যানেজার
২০১১ কোপা আমেরিকার ম্যানেজার
২০১৩ ফিফা কনফেডারেশন্স কাপের ম্যানেজার
২০১৪ ফিফা বিশ্বকাপের ম্যানেজার
২০১৫ কোপা আমেরিকার ম্যানেজার
২০১৮ ফিফা বিশ্বকাপের ম্যানেজার
২০১৯ কোপা আমেরিকার ম্যানেজার
২০২১ কোপা আমেরিকার ম্যানেজার
কোপা আমেরিকা বিজয়ী ম্যানেজার
ইতালিতে উরুগুয়েয়ীয় প্রবাসী ক্রীড়াবিদ
উরুগুয়েয়ীয় প্রবাসী ফুটবলার
উরুগুয়েয়ীয় প্রথম বিভাগের খেলোয়াড়
লিগা এমএক্সের খেলোয়াড়
উরুগুয়ের ফুটবল ম্যানেজার
পুরুষ ফুটবল রক্ষণভাগের খেলোয়াড়
কোচাশহর ইউনিয়ন

কোচাশহর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার অন্তর্গত একটি প্রশাসনিক এলাকা। গোবিন্দগঞ্জ উপজেলা হতে ৫.৫ কিলোমিটার পূর্বে ইউনিয়নটি অবস্থিত। কোচাশহর ইউনিয়ন কুটির শিল্পে উন্নত। এখানে ১৯৬০-এর দশক থেকে সুয়েটার, মুজা, মাফলার ইত্যাদি তৈরি হয়ে আসছে।

ইতিহাস
যেকোনো নামের পূর্বে তার নির্দিষ্ট একটি ইতিহাস থাকে।
হয়তো সেটা কল্পিত কাহিনি বা ঐতিহাসিকভাবে স্বীকৃত। 
ঠিক তেমনি ভাবে কথিত আছে যে,এখানে দীর্ঘদিন যাবত "কোচ" সম্প্রদায় নামে এক জাতি গোষ্ঠী বাস করতো।
মূলত তাদের আদি নিবাস হিসেবেই এই ইউনিয়ের নামকরণ করা হয়েছে।

প্রশাসনিক এলাকা
কোচাশহর ইউনিয়ন পরিষদটি কোচাশহর বাজারের অদূরে সিঙ্গা নামক গ্রামে অবস্থিত।

জনসংখ্যার উপাত্ত

স্বাস্থ্য

শিক্ষা	
ঐতিহ্যবাহী স্কুল, মাদ্রাসা ও কলেজ রয়েছে।
কোচাশহর দ্বি-মুখী উচ্চ বিদ্যালয়,কোচাশহর বালিকা উচ্চ বিদ্যালয়,কোচাশহর আফরোজা আনার দাখিল মাদ্রাসা রয়েছে।
উচ্চ মাধ্যমিক শিক্ষার জন্য রয়েছে কোচাশহর শিল্প নগরী কলেজ ও গবেষণা কেন্দ্র।

কৃষি
মূলত এই ইউনিয়নের মানুষ কৃষি নির্ভর।
এর পাশাপাশি তারা শীতকালীন কাপড় তৈরী করে থাকে।
দেশের বিভিন্ন প্রান্ত হতে লোকজন পাইকারি ও খুচরা দামে ক্রয় করে থাকেন।
দেশের অর্থনীতিতে এই ইউনিয়ন অনেকাংশে ভূমিকা রাখছে।
সামগ্রিক ভাবে সম্প্রতি বজায় রাখার ব্যাপারে এ অঞ্চলের মানুষের পুরোনো ঐতিহ্য রয়েছে।

অর্থনীতি
এই ইউনিয়নের অধিংকাংশ মানুষ ব্যবস্যায়ী এবং কৃষি নির্ভরশীল।

দর্শনীয় স্থান
কালিতলা,হরিপুর।

বিবিধ

আরও দেখুন

বহিঃসংযোগ 
 

গোবিন্দগঞ্জ উপজেলার ইউনিয়ন
মকবুল হোসেন (পাবনার রাজনীতিবিদ)

মো: মকবুল হোসেন (জন্ম: ২০ জানুয়ারি ১৯৫০) বাংলাদেশের পাবনা-৩ আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও শিক্ষাজীবন
মকবুল হোসেনের পৈতৃক বাড়ি পাবনা জেলার ভাঙ্গুড়া উপজেলার সরদারপাড়া গ্রামে। তিনি এসএসসি পাশ করেছেন।

রাজনৈতিক জীবন
কৃষি ও ব্যবসার সাথে জড়িত মকবুল হোসেন জাতীয় পার্টির রাজনীতির মাধ্যমে তার রাজনৈতিক জীবন শুরু করেন। ১৯৮৬ সালের নির্বাচনে জাতীয় পার্টির মনোনয়নে প্রথমবারের মতো ভাঙ্গুড়া উপজেলা পরিষদের চেয়ারম্যান নির্বাচিত হন। ১৯৯০সালে দ্বিতীয় বারের মতো জাতীয় পার্টির মনোনয়নে চেয়ারম্যান নির্বাচিত হন।১৯৯৬ সালের পরে তিনি বাংলাদেশ আওয়ামী লীগে যোগ দেন। এরপর ২০০১ সালের অষ্টম জাতীয় নির্বাচনে পাবনা ৩ আসনে নৌকা প্রতীক নিয়ে নির্বাচন করে পরাজিত হন। পরবর্তীতে তিনি নবম, দশম ও একাদশ জাতীয় সংসদ নির্বাচনে নির্বাচিত হন এবং তিনি বর্তমান সাংসদ। তিনি বর্তমানে বাংলাদেশ কৃষি মন্ত্রণালয় সংক্রান্ত সংসদীয় স্থায়ী কমিটির সভাপতি। তিনি ভাঙ্গুড়া উপজেলা আওয়ামী লীগের সাবেক সভাপতি এবং বর্তমানে পাবনা জেলা আওয়ামী লীগের সহসভাপতি পদে দায়িত্ব পালন করছেন।দ্বাদশ জাতীয় সংসদ নির্বাচনে তিনি পুনরায় নির্বাচিত হয়েছেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৫০-এ জন্ম
জীবিত ব্যক্তি
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
উপজেলা পরিষদের চেয়ারম্যান
গোলাম ফারুক খন্দকার প্রিন্স

গোলাম ফারুক খন্দকার প্রিন্স (জন্ম: ১৪ জানুয়ারি ১৯৬৯) বাংলাদেশের একজন রাজনীতিবিদ। তিনি পাবনা-৫ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

প্রাথমিক জীবন
গোলাম ফারুক খন্দকার প্রিন্সের জন্ম ১৪ জানুয়ারি ১৯৬৯ সালে জন্ম পাবনা শহরের কৃষ্ণপুরে। তার পৈতৃক বাড়ি পাবনার আতাইকুলা ইউনিয়নের সাড়দিয়ার গ্রামে।

তার পিতা আবু তালেব খন্দকার বৃহত্তর পাবনা জেলা আওয়ামী লীগের সভাপতি হিসেবে ১৯৭৩ সাল থেকে ১৯৭৭ সাল পর্যন্ত দায়িত্ব পালন করেন। মাতা বেগম সুফিয়া খাতুন। দুই ভাই ও চার বোনের মধ্যে গোলাম ফারুক খন্দকার প্রিন্স তৃতীয়।

পাবনার লাইব্রেরি বাজারস্থ পিটিআই স্কুল থেকে তিনি প্রাথমিক শিক্ষা গ্রহণ করেন। তিনি পাবনার গোপালচন্দ্র ইনস্টিটিউশন থেকে ১৯৮৩ সালে এসএসসি এবং সরকারি এডওয়ার্ড কলেজ, পাবনা থেকে ১৯৮৫ সালে এইচএসসি পাস করেন। ঢাকা বিশ্ববিদ্যালয়ের আন্তর্জাতিক সম্পর্ক বিভাগে ১৯৮৬ সালে ভর্তি হয়ে ১৯৯০ সালে স্নাতক এবং ১৯৯২ সালে স্নাতকোত্তর ডিগ্রি লাভ করেন। ইউনিভার্সিটি অব এশিয়া প্যাসিফিক থেকে ২০০৭ সালে তিনি এলএলবি ডিগ্রি লাভ করেন।

রাজনৈতিক জীবন
গোলাম ফারুক খন্দকার প্রিন্স ১৯৮১ সালে তিনি সক্রিয় রাজনৈতিক জীবনের সূচনা করেন।

১৯৯০ সালে ঢাকা বিশ্ববিদ্যালয় কেন্দ্রীয় ছাত্রলীগের সহ-সাধারণ সম্পাদক নির্বাচিত হন।

১৯৯৪ সালে তিনি পাবনা জেলা ছাত্রলীগের সভাপতি নির্বাচিত হন।

১৯৯৭ সালে তিনি পাবনা জেলা যুব লীগের সাধারণ সম্পাদক নির্বাচিত হন।

২০০৫ সালে তিনি পাবনা জেলা আওয়ামী লীগের সাংগঠনিক সম্পাদক নির্বাচিত হন।

২৯ ডিসেম্বর ২০০৮ সালে অনুষ্ঠিত নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পাবনা-৫ আসন থেকে সংসদ সদস্য নির্বাচিত হন।

৫ জানুয়ারি ২০১৪ সালে অনুষ্ঠিত দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি পাবনা-৫ আসন থেকে সংসদ সদস্য নির্বাচিত হন। দশম জাতীয় সংসদে তিনি পররাষ্ট্র মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

২০১৪ সালের ২০ ডিসেম্বর পাবনা জেলা আওয়ামী লীগের সম্মেলনে তিনি পাবনা জেলা আওয়ামী লীগের সাধারণ সম্পাদক নির্বাচিত হন।

৩০ ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পাবনা-৫ আসন থেকে সংসদ সদস্য নির্বাচিত হন তিনি। একাদশ জাতীয় সংসদে তিনি পররাষ্ট্র মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

১৯ ফেব্রুয়ারি ২০২২ সালে পাবনা জেলা আওয়ামী লীগের সম্মেলনে তিনি পুনরায় পাবনা জেলা আওয়ামী লীগের সাধারণ সম্পাদক নির্বাচিত হন।

৭ জানুয়ারি ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-৫ আসন থেকে সংসদ সদস্য নির্বাচিত হন। তিনি সড়ক পরিবহন ও সেতু মন্ত্রণালয় সম্পর্কিত স্থায়ী কমিটি, রেলপথ মন্ত্রণালয় সম্পর্কিত স্থায়ী কমিটি এবং পার্বত্য চট্টগ্রাম বিষয়ক মন্ত্রণালয় সম্পর্কিত স্থায়ী কমিটির সদস্য।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

পারিবারিক জীবন 
গোলাম ফারুক খন্দকার প্রিন্সের স্ত্রী সানজিদা খাতুন। এই দম্পতীর এক ছেলে ও এক মেয়ে।

তথ্যসূত্র 

১৯৬৯-এ জন্ম
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
ইউনিভার্সিটি অব এশিয়া প্যাসিফিকের প্রাক্তন শিক্ষার্থী
সরকারি এডওয়ার্ড কলেজ, পাবনার প্রাক্তন শিক্ষার্থী
পাবনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
ফরহাদ হোসেন

ফরহাদ হোসেন দোদুল (জন্ম: জন্ম: ৫ জুন ১৯৭২) একজন বাংলাদেশী অধ্যাপক, রাজনীতিবিদ ও মেহেরপুর-১ আসনের সাবেক সাংসদ। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও ব্যক্তিগত জীবন
ফরহাদ হোসেন মেহেরপুর জেলার মেহেরপুর সদর উপজেলার বোস পাড়া এলাকায় ৫ জুন ১৯৭২ সালে জন্মগ্রহণ করেন। তার বাবা ছিলেন বঙ্গবন্ধু শেখ মুজিবুর রহমানের ঘনিষ্ঠ সহচর, মেহেরপুর জেলা  আওয়ামী লীগের প্রতিষ্ঠাতা সভাপতি ও বাংলাদেশের স্বাধীনতা যুদ্ধের অন্যতম প্রধান সংগঠক ছহিউদ্দীন বিশ্বাস। ফরহাদ হোসেন বি এল কলেজ, ঢাকা বিশ্ববিদ্যালয় থেকে অধ্যয়ন করেন। তিনি রাজনৈতিক পরিবারে জন্মগ্রহণ করেছেন এং সেই সূত্র ধরেই ১১ তম জাতীয় সংসদ নির্বাচনে মেহেরপুর-১ আসনের হয়ে আওয়ামী লীগ থেকে মনোনয়ন পান এবং জয় লাভ করেন।

তার পিতা মোহাম্মদ সহিউদ্দিন মুক্তিযুদ্ধা ছিলেন। তিনি (মোহাম্মদ সহিউদ্দিন) তৎকালীন কুষ্টিয়া-৫ ও মেহেরপুর-১ আসনের সংসদ সদস্য ছিলেন।

তিনি সৈয়দ নজরুল ইসলামের ভাতিজি সৈয়দ মোনালিসা ইসলাম শিলার সাথে বিবাহ বন্ধনে আবদ্ধ হন ২০০৪ সালে। তার স্ত্রী হিসাবে স্থানীয় জেলা যুব মহিলা লীগের সহসভাপতি। সামিন ও মাহিন নামে তার দুটি ছেলে সন্তান রয়েছে।

রাজনৈতিক জীবন
ফরহাদ হোসেন ২০১৪ সালের ডিসেম্বরে অনুষ্ঠিত সংসদ নির্বাচনে মেহেরপুর-১ আসন থেকে থেকে বাংলাদেশ আওয়ামী লীগের হয়ে সংসদ সদস্য নির্বাচিত হন।

২০১৮ সালের একাদশ জাতীয় সংসদ নির্বাচনেও তিনি মেহেরপুর-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

৭ জানুয়ারি ২০১৯ থেকে ১০ জানুয়ারি ২০২৪ পর্যন্ত তিনি জনপ্রশাসন মন্ত্রণালয়ের প্রতিমন্ত্রী হিসেবে দায়িত্ব পালন করেন।

২০২৪ সালের দ্বাদশ জাতীয় সংসদ নির্বাচনেও তিনি মেহেরপুর-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

১০ জানুয়ারি ২০২৪ থেকে ৫ আগস্ট ২০২৪ পর্যন্ত তিনি জনপ্রশাসন মন্ত্রণালয়ের মন্ত্রী হিসেবে দায়িত্ব পালন করেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র 

১৯৭২-এ জন্ম
জীবিত ব্যক্তি
দশম জাতীয় সংসদ সদস্য
মেহেরপুর জেলার ব্যক্তি
একাদশ জাতীয় সংসদ সদস্য
দ্বাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
ঢাকা বিশ্ববিদ্যালয়ের প্রাক্তন শিক্ষার্থী
সরকারি ব্রজলাল কলেজের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
শেখ হাসিনার পঞ্চম মন্ত্রিসভার সদস্য
রেজাউল হক চৌধুরী (কুষ্টিয়ার রাজনীতিবিদ)

রেজাউল হক চৌধুরী (জন্ম: ১৪ এপ্রিল ১৯৫৪) বাংলাদেশের কুষ্টিয়া-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

জন্ম ও শিক্ষাজীবন
রেজাউল হক চৌধুরীর পৈতৃক বাড়ি কুষ্টিয়া জেলার দৌলতপুর উপজেলার সোনাইকুন্ডি গ্রামে। তিনি এইচএসসি পাশ করেছেন।

কর্মজীবন
রেজাউল হক চৌধুরী ২০১৪ সালের দশম জাতীয় সংসদ নির্বাচনে তিনি কুষ্টিয়া-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।

২০২৪ সালের দ্বাদশ জাতীয় সংসদ নির্বাচনে তিনি কুষ্টিয়া-১ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৫৪-এ জন্ম
জীবিত ব্যক্তি
দশম জাতীয় সংসদ সদস্য
কুষ্টিয়া জেলার রাজনীতিবিদ
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য